ddrg/super_eurlex huggingface dataset:
(26)

Zajedničko poduzeće trebalo bi pružiti prihvatljiv okvir državama sudionicama koje su države članice za upotrebu ESIF-a za nabavu superračunala. Uporaba ESIF-a za aktivnosti Zajedničkog poduzeća ključna je za razvoj integriranog i umreženog vrhunskog računalstva visokih performansi i podatkovne infrastrukture u Uniji jer se koristi od takve infrastrukture protežu mnogo šire od korisnika iz država članica. Ako države sudionice odluče upotrebljavati ESIF za doprinos troškovima nabave petaskalarnih i predeksaskalarih superračunala, Zajedničko poduzeće trebalo bi uzeti u obzir udio Unije u ESIF-u te države sudionice, istodobno računajući samo nacionalni udio u ESIF-u kao nacionalni doprinos proračunu Zajedničkog poduzeća. U svakom slučaju, doprinos Unije iz sredstava programa Obzor 2020. i CEF-a trebao bi pokrivati do 50 % troškova nabave plus do 50 % operativnih troškova predeksaskalarnih superračunala radi usklađivanja s ciljem Zajedničkog poduzeća da doprinese udruživanju sredstava za opremanje Unije predeksaskalarnim superračunalima svjetske klase. U slučaju petaskalarnih superračunala doprinos Unije iz sredstava programa Obzor 2020. i CEF-a pokrivao bi do 35 % troškova nabave superračunala radi usklađivanja s postojećim financijskim sredstvima za javnu nabavu u području inovacija u programu Obzor 2020. Preostale troškove petaskalarnih superračunala i predeksaskalarnih superračunala trebale bi podmiriti države sudionice.
„—

Abdulpatta Escalon Abubakar (alias (a) Abdulpatta Abubakar Escalon, (b) Abdul Patta Escalon Abubakar, (c) Abdul Patta Abu Bakar. Datum rođenja: (a) 3.3.1965., (b) 1.1.1965., (c) 11.1.1965. Mjesto rođenja: Tuburan, Basilan, Filipini. Adresa: (a) Filipini, (b) Džeda, Saudijska Arabija (prethodna adresa), (c) Daina, Saudijska Arabija (prethodna adresa). Državljanstvo: filipinsko. Broj putovnice: (a) Filipini br. EC6530802 (istječe 19.1.2021.), (b) Filipini br. EB2778599. Nacionalni identifikacijski broj: (a) Saudijska Arabija br. 2135314355, (b) Saudijska Arabija br. 202112421. Ostali podaci: spol: muški. Datum uvrštenja u skladu s člankom 7.d stavkom 2. točkom (i): 18.6.2018.”
(3)

Dodatne pogreške pojavljuju se u estonskoj jezičnoj verziji Provedbene uredbe (EU) 2015/504, točnije u Prilogu IV. točkama 2.1.1.6. do 2.1.1.9. i 4.2.1.6. do 4.2.1.9. te u Prilogu IV. Dodatku 1. točkama 1. do 6., u određenim slovima modela za propisanu pločicu.
(8)

U dijelu 3. Priloga I. Uredbi (EU) 2016/1012 utvrđeni su dodatni zahtjevi za uzgojna udruženja koja utemeljuju ili vode matične knjige za uzgojno valjane kopitare čistih pasmina. U skladu s točkom 1. u dijelu 3. tog Priloga, uzgojno valjani kopitari čistih pasmina upisuju se u matičnu knjigu samo ako su identificirani potvrdom o pripustu i, kada se to zahtjeva uzgojnim programom, kao „ždrijebe uz majku”. Odstupajući od tog pravila, država članica ili, ako ona tako odluči, njezino nadležno tijelo može ovlastiti uzgojno udruženje da upiše uzgojno valjane kopitare čistih pasmina u matičnu knjigu koju vodi to uzgojno udruženje ako su te životinje identificirane primjenom bilo koje druge prikladne metode koja je barem jednako pouzdana kao potvrda o pripustu, kao što su kontrola roditeljstva zasnovana na analizi DNK-a ili analizi njihovih krvnih grupa, pod uvjetom da je to odobrenje u skladu s načelima koja je utvrdilo uzgojno udruženje koje vodi matičnu knjigu podrijetla te pasmine.
(12)

Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju kumatetralil mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje kumatetralila kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) Uredbe (EU) br. 528/2012 ispunjen.
(4)

Predmetni proizvod trenutačno je razvrstan u sljedeće oznake KN: ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 i ex 7226 99 70 (oznake TARIC: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094).
(5)

Na temelju zahtjeva poduzetnika Anxiofit Ltd i ExtractumPharma Co Ltd koji je podnesen u skladu s člankom 14. stavkom 1. točkom (a) Uredbe (EZ) br. 1924/2006 zatraženo je mišljenje Agencije o zdravstvenoj tvrdnji povezanoj s Anxiofit-1 i smanjenjem anksioznosti koja je ispod praga za dijagnosticiranje i blage anksioznosti (predmet br. EFSA-Q-2015-00006 (2)). Tvrdnja koju je predložio podnositelj zahtjeva glasila je kako slijedi: „Anxiofit-1 dokazano ublažava anksioznost koja je ispod praga za dijagnosticiranje i blagu anksioznost. Anksioznost koja je ispod praga za dijagnosticiranje i blaga anksioznost čimbenici su rizika za razvoj poremećaja anksioznosti i depresije”.
(9)

Kako bi se osigurala pravna sigurnost za gospodarske subjekte primjereno je i da se te izmjene primjenjuju s retroaktivnim učinkom od datuma stupanja na snagu Uredbe. To je u skladu s postojećom sudskom praksom sudova Europske unije pod uvjetom da je izmjena napravljena u razumnom roku kako ne bi došlo do opravdanih očekivanja predmetnih gospodarskih subjekata. U svakom slučaju, to neće neopravdano utjecati na poslovanje gospodarskih subjekata koji izvoze u Uniju jer se brisanjem tog zahtjeva omogućuje pravna sigurnost za potrebe uvoza u Uniju i za proizvođače izvoznike iz Kine i za uvoznike u Uniji (5).
4.

Prilog VI. mijenja se kako slijedi: (a) točke od 1.4. do 1.8. zamjenjuju se sljedećim: „1.4 Moraju odgovoriti na najmanje 98 % zahtjeva koji su im proslijeđeni u jednom kalendarskom mjesecu i biti u stanju obraditi zahtjeve brzinom od šest poruka u sekundi. 1.5 Pri slanju odgovora funkcija CIC, CCS i ICDL te potvrda MCS u skladu s Prilogom VIII., na zahtjeve moraju odgovoriti u roku od deset sekundi. Prekoračenje vremena za zahtjeve (vrijeme u kojem podnositelj zahtjeva može čekati odgovor) ne smije biti dulje od 20 sekundi; 1.6 Odgovor na promjenu statusa kartice šalje se u roku od deset kalendarskih dana od slanja zahtjeva za promjenu statusa kartice. 1.7 Nacionalni sustavi neće čvorištu TACHOneta slati više od dva zahtjeva u sekundi. 1.8 Svaki nacionalni sustav mora biti u stanju prevladati potencijalne tehničke probleme centralnog čvorišta ili nacionalnih sustava u ostalim državama članicama. One uključuju, ali nisu ograničene na sljedeće: (a) gubitak veze s centralnim čvorištem; (b) slučajeve kada nema odgovora na zahtjev; (c) primanje odgovora nakon prekoračenja vremena poruke; (d) primanje nezatraženih poruka; (e) primanje neispravnih poruka.”; (b) točka 1.9. se briše; (c) u točki 2.2. dodaje se sljedeća rečenica: „Komisiji se na zahtjev upućuju pojedinosti o eskalacijskom postupku.”
1.

Članak 6. zamjenjuje se sljedećim: „Članak 6. Preispitivanje 1. Predmetne države članice procjenjuju provedbu mjera utvrđenih člancima 3. i 4. do 30. lipnja 2017. na: (a) područjima 1(1), 1(2) i 1(3) kako su utvrđena u Prilogu I. te na (b) područjima 2(1) do 2(2), kako su utvrđena u Prilogu II. 2. Predmetne države članice dostavljaju Komisiji sažeto izvješće o procjeni iz stavka 1. do 31. srpnja 2017. 3. Predmetne države članice procjenjuju provedbu mjera utvrđenih člancima 3. i 4. do 31. listopada 2018. na: (a) područjima 1(4) do 1(7), kako su utvrđena u Prilogu I. te na (b) područjima 2(22), 2(23) i 2(24), kako su utvrđena u Prilogu II. 4. Predmetne države članice dostavljaju Komisiji sažeto izvješće o procjeni iz stavka 3. do 30. studenog 2018.”
PRILOG 22-09

Izjava na računu

Izjava na računu, čiji se tekst nalazi u nastavku, mora se sastaviti u skladu s bilješkama. Međutim, bilješke nije potrebno navesti.

Francuska verzija

L'exportateur des produits couverts par le présent document [autorisation douanière no (1) déclare que, sauf indication claire du contraire, ces produits ont l'origine préférentielle … (2) au sens des règles d'origine du Système des préférences tarifaires généralisées de l'Union européenne … (3) et (4).

Engleska verzija

The exporter of the products covered by this document (customs authorisation No … (1) declares that, except where otherwise clearly indicated, these products are of … preferential origin (2) according to rules of origin of the Generalised System of Preferences of the European Union (3) and (4).

Španjolska verzija

El exportador de los productos incluidos en el presente documento (autorización aduanera no … (1) declara que, salvo indicación en sentido contrario, estos productos gozan de un origen preferencial … (2) en el sentido de las normas de origen del Sistema de preferencias generalizado de la Unión europea (3) y (4).

(mjesto i datum) (5)

(Potpis izvoznika; osim toga, i čitko napisano ime osobe koja potpisuje) (6)
(1)

Delegiranom uredbom Komisije (EU) 2015/96 (2) propisuje se da se granične vrijednosti emisija, nazvane faza III.B, motora s kompresijskim paljenjem snage u rasponu od 56 do 130 kW primjenjuju do 30. rujna 2016. za homologaciju tipa traktora za poljoprivredu i šumarstvo kategorija T2, T4.1 i C2 opremljenih tim motorima, a do 30. rujna 2017. za stavljanje na tržište takvih traktora. Faza IV., u kojoj su propisane strože granične vrijednosti emisija nego u fazi III.B, počela bi se primjenjivati od 1. listopada 2016. za homologaciju tipa za te motore i uske traktore opremljene njima, a od 1. listopada 2017. za stavljanje na tržište takvih motora.
2.

Članci 2. i 3. zamjenjuju se sljedećim: „Članak 2. Poravnane transakcije 1. Ako središnja druga ugovorna strana naknadno obavi poravnanje ugovora o izvedenicama o kojem su podaci već dostavljeni u skladu s člankom 9. Uredbe (EU) br. 648/2012, raskid tog ugovora navodi se u polju 93. u tablici 2. Priloga uz naznaku vrste izmjene ‚Prijevremeni raskid’ i navode se podaci o novim ugovorima koji proizlaze iz tog poravnanja. 2. Ako su sklapanje ugovora na mjestu trgovanja i poravnanje obavljeni isti dan, dostavljaju se samo podaci o ugovorima koji proizlaze iz poravnanja. Članak 3. Izvješćivanje o izloženostima 1. Podaci o kolateralu koji se unose u tablicu 1. Priloga obuhvaćaju podatke o svim danim i primljenim kolateralima u skladu s uputama za polja 21. do 35. u tablici 1. Priloga. 2. Ako druga ugovorna strana ne nudi kolateral na razini transakcije, druge ugovorne strane trgovinskom repozitoriju dostavljaju podatke o danim i primljenim kolateralima na razini portfelja u skladu s uputom za polja 21. do 35. u tablici 1. Priloga. 3. Ako se podaci o kolateralu povezanom s ugovorom dostavljaju na razini portfelja, izvještajna druga ugovorna strana trgovinskom repozitoriju dostavlja identifikacijsku oznaku portfelja povezanog s ugovorom o kojem se dostavljaju podaci u skladu s uputom za polje 23. u tablici 1. Priloga. 4. Nefinancijske druge ugovorne strane osim onih iz članka 10. Uredbe (EU) br. 648/2012 nisu dužne dostaviti podatke o kolateralu, vrednovanjima ugovora zasnovanim na tržišnoj vrijednosti ili vrednovanjima ugovora zasnovanim na modelu za ugovore iz tablice 1. Priloga ovoj Uredbi. 5. U slučaju ugovora za koje je središnja druga ugovorna strana obavila poravnanje, druga ugovorna strana u skladu s uputom za polja 17. do 20. u tablici 1. Priloga dostavlja podatke o vrednovanju ugovora koje joj je dostavila središnja druga ugovorna strana. 6. U slučaju ugovora za koje središnja druga ugovorna strana nije obavila poravnanje, druga ugovorna strana u skladu s uputom za polja 17. do 20. u tablici 1. Priloga dostavlja podatke o vrednovanju ugovora obavljeno u skladu s metodologijom definiranom u Međunarodnom standardu financijskog izvještavanja 13 – Mjerenje fer vrijednosti, kako ga je Unija donijela i kako je naveden u Prilogu Uredbi Komisije (EZ) br. 1126/2008 (*1). (*1) Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).”"
(2)

Proizvod koji podliježe obveznom evidentiranju („predmetni proizvod”) jesu plosnati proizvodi od nelegiranog ili legiranog čelika (osim nehrđajućeg čelika, silicijskog elektročelika, alatnog čelika i brzoreznog čelika), toplo valjani, neplatirani niti prevučeni, koji nisu u kolutima, debljine veće od 10 mm i širine 600 mm ili veće odnosno debljine 4,75 mm ili veće, ali ne veće od 10 mm, i širine 2 050 mm ili veće, trenutačno obuhvaćeni oznakama KN ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 i ex 7225 99 00 („teška ploča”) podrijetlom iz NRK-a. Oznake KN imaju samo informativnu svrhu.
(b)

za gubitak u proizvodnji mesa peradi zbog kašnjenja povezanih s mjerama za zdravlje životinja i veterinarskim mjerama u pogledu kopuna, zlatnih kokoši, običnih kokoši i mužjaka i ženki purana za tov na gospodarstvima smještenima u zaraženim i ugroženim područjima paušalni iznos od: i. 0,022 EUR tjedno po kopunu iz oznake KN 0105 94 00 do najviše 262 400 kopuna te do najvišeg iznosa od 42 146,98 EUR; ii. 0,0244 EUR tjedno po zlatnoj kokoši iz oznake KN 0105 94 00 do najviše 7 500 zlatnih kokoši te do najvišeg iznosa od 1 620,86 EUR; iii. 0,0136 EUR tjedno po običnoj kokoši iz oznake KN 0105 94 00 do najviše 1 271 908 običnih kokoši te do najvišeg iznosa od 83 715,00 EUR; iv. 0,0636 EUR tjedno po ženki tovnog purana iz oznake KN 0105 99 30 do najviše 35 040 ženki tovnog purana te do najvišeg iznosa od 23 240,53 EUR; v. 0,0722 EUR tjedno po mužjaku tovnog purana iz oznake KN 0105 99 30 do najviše 34 000 mužjaka tovnog purana te do najvišeg iznosa od 15 387,43 EUR;
5.

Prakse kojima se određuje pokazatelj iz Priloga I. odjeljka A točke (e) Uredbe (EU) br. 596/2014: (a) praksa utvrđena u točki 1. podtočki (b) ovog odjeljka, koja se obično naziva „stvaranje donje ili gornje granice u strukturi cijene”; (b) praksa utvrđena u točki 2. podtočki (c) ovog odjeljka, koja se obično naziva „manipulacija među mjestima trgovanja” (trgovanje na jednom mjestu trgovanja ili izvan mjesta trgovanja kako bi se nepropisno postavila cijena financijskog instrumenta na drugom mjestu trgovanja ili izvan mjesta trgovanja); (c) praksa utvrđena u točki 2. podtočki (d) ovog odjeljka, koja se obično naziva „manipulacija među proizvodima” (trgovanje financijskim instrumentom kako bi se nepropisno postavila cijena povezanog financijskog instrumenta na drugom ili istom mjestu trgovanja ili izvan mjesta trgovanja); (d) kupovanje ili prodavanje financijskog instrumenta, povezanog promptnog ugovora za robu ili proizvoda na dražbi na temelju emisijskih jedinica, s namjerom u referentno vrijeme dana trgovanja (npr. početak, zaključenje, namira) kako bi se referentna cijena (npr. početna cijena, zaključna cijena, cijena namire) povećala, smanjila ili održala na određenoj razini, što se obično naziva „utjecanje na zaključnu cijenu” (engl. marking the close). Ta se praksa može prikazati i sljedećim dodatnim pokazateljima manipuliranja tržištem: i. unošenje naloga koji predstavljaju znatne volumene u središnju knjigu naloga sustava trgovanja nekoliko minuta prije faze dražbe kada se određuje cijena te otkazivanje tih naloga nekoliko sekundi prije zamrzavanja knjige naloga radi izračuna dražbene cijene kako bi teoretska početna cijena mogla izgledati viša/niža nego bi to inače bio slučaj; ii. pokazateljima utvrđenima u točki 1. podtočki (b) podtočkama i., iii., iv. i v. ovog odjeljka; iii. transakcije koje su izvršene ili nalozi za trgovanje koji su podneseni blizu referentne točke tijekom dana trgovanja i koji zbog svoje veličine u odnosu na tržište jasno imaju znatan utjecaj na ponudu, potražnju, cijenu ili vrijednost; iv. transakcije ili nalozi za trgovanje bez bilo kojeg drugog očitog opravdanja osim u svrhu povećanja/smanjenja cijene ili povećanja volumena trgovanja, i to blizu referentne točke tijekom dana trgovanja, npr. prilikom otvaranja ili blizu zatvaranja; (e) podnošenje višestrukih ili velikih naloga za trgovanje često na jednoj strani knjige naloga radi izvršavanja trgovanja na drugoj strani knjige naloga. Nakon provedbe takvog trgovanja, nalozi za koje ne postoji nikakva namjera da budu izvršeni uklanjaju se, što se obično naziva „uslojavanje i zavaravanje” (engl. layering and spoofing). Ta se praksa može prikazati i pokazateljem utvrđenim u točki 4. podtočki (f) podtočki i.; (f) praksa utvrđena u točki 4. podtočki (e) ovog odjeljka, koja se obično naziva „‚bombardiranje’ kotacijama” (engl. quote stuffing); (g) praksa utvrđena u točki 4. podtočki (f) ovog odjeljka, koja se obično naziva „zapaljenje” (engl. momentum ignition).
(9)

Komisija je zaprimila i ispitala zahtjev subjekta „Control Union Certifications” za izmjenu njegovih specifikacija. Komisija je na temelju zaprimljenih informacija zaključila da je opravdano proširiti geografsko područje primjene priznavanja za kategorije proizvoda A, B, C, D, E i F na Burundi, Somaliju i Južni Sudan, za kategorije proizvoda B i C na Angolu, Bjelarus, Džibuti, Eritreju, Fidži, Liberiju, Niger, Čad i Kosovo te za kategorije proizvoda B, C i D na Demokratsku Republiku Kongo i Madagaskar.
(6)

To je rezultiralo smanjenjem marže štete društva Yuanping Changyuan Chemicals Co. Ltd na 18,7 %. Međutim, kako je već navedeno u uvodnim izjavama 83. i 87. Sporne uredbe, smanjena marža štete ostala je viša od dampinške marže utvrđene za društvo Yuanping Changyuan Chemicals Co. Ltd (14,6 %) što je osnova za uvođenje antidampinške pristojbe.
(c)

„Anas Hasan Khattab (alias (a) Samir Ahmed al-Khayat; (b) Hani; (c) Abu Hamzah; (d) Abu-Ahmad Hadud). Titula: amir. Datum rođenja: 7.4.1986. Mjesto rođenja: Damask, Sirija. Nacionalni identifikacijski br.: 00351762055. Datum određenja iz članka 2.a stavka 4. točke (b): 23.9.2014.” zamjenjuje se sljedećim: „Anas Hasan Khattab (alias (a) Samir Ahmed al-Khayat, (b) Hani, (c) Abu Hamzah, (d) Abu-Ahmad Hadud). Titula: emir. Datum rođenja: 7.4.1986. Mjesto rođenja: Damask, Sirija. Državljanstvo: sirijsko. Ostali podaci: administrativni emir skupine Front Al-Nusrah za narod Levanta (‚Al-Nusrah Front for the People of the Levant’). Datum uvrštenja u skladu s člankom 7.d stavkom 2. točkom (i): 23.9.2014.”.
(50)

Ovom bi se Uredbom za Agenciju, u suradnji sa službenikom za temeljna prava, trebao uspostaviti mehanizam za podnošenje pritužbi, kako bi se zajamčilo poštovanje temeljnih prava u svim aktivnostima Agencije. To bi trebao biti administrativni mehanizam, pri čemu bi službenik za temeljna prava trebao biti odgovoran za postupanje s pritužbama koje Agencija zaprimi u skladu s pravom na dobru upravu. Službenik za temeljna prava trebao bi ispitati prihvatljivost pritužbe, evidentirati prihvatljive pritužbe, proslijediti sve evidentirane pritužbe izvršnom direktoru, proslijediti pritužbe u vezi s članovima timova matičnoj državi članici i evidentirati daljnje postupanje Agencije ili te države članice. Mehanizam bi trebao biti djelotvoran te osiguravati da se po pritužbama uredno postupa. Mehanizmom za podnošenje pritužbi ne bi se smio dovoditi u pitanje pristup pravnim sredstvima u upravnom postupku ili pred sudom te ne bi smio biti uvjet za uporabu takvih pravnih sredstava. Kaznene istrage trebale bi provoditi države članice. Kako bi se povećala transparentnost i odgovornost, Agencija bi u svojem godišnjem izvješću trebala pružati informacije o mehanizmu za podnošenje pritužbi. On bi posebno trebao obuhvaćati informacije o broju primljenih pritužbi, vrstama kršenja temeljnih prava koje su u pitanju, predmetnim operacijama i, kada je to moguće, daljnjim mjerama koje su poduzele Agencija i države članice.
2.

Nehrđajući čelik visoke kvalitete (udio kroma > 12 %) u pločama, listovima, trakama ili valjanim šipkama ex ex 72 19 Plosnati valjani proizvodi od nehrđajućeg čelika, širine 600 mm ili veće: ex ex 72 20 Plosnati valjani proizvodi od nehrđajućeg čelika, širine manje od 600 mm: ex ex 72 21 Žica, toplovaljana, u nepravilno namotanim kolutima, od nehrđajućeg čelika: ex ex 72 22 Ostale šipke od nehrđajućeg čelika; profili, od nehrđajućeg čelika: ex ex 72 25 Plosnati valjani proizvodi od ostalih legiranih čelika, širine 600 mm ili veće ex ex 72 26 Plosnati valjani proizvodi od ostalih legiranih čelika, širine manje od 600 mm: ex ex 72 27 Žica, toplovaljana, u nepravilno namotanim kolutima, od ostalih legiranih čelika ex ex 72 28 ostale šipke od ostaloga legiranog čelika profili od ostalih legiranih čelika; šuplje šipke za svrdla, od legiranih ili nelegiranih čelika: ex ex 73 04 Cijevi i šuplji profili, bešavni, od željeza (osim od lijevanog željeza) ili čelika ex ex 73 05 Ostale cijevi (na primjer, zavarene, zakovane ili zatvorene na sličan način), kružnog poprečnog presjeka, vanjskog promjera većeg od 406,4 mm, od željeza ili čelika ex ex 73 06 Ostale cijevi i šuplji profili (npr. s otvorenim spojevima ili zavareni, zakovani ili zatvoreni na sličan način), od željeza ili čelika ex ex 73 07 Pribor za cijevi (na primjer, spojnice, koljena, naglavci), od željeza ili čelika
(120)

Komisija se ne slaže s tom argumentacijom. Osim u NRK-u, znatna proizvodnja postoji i u Japanu. To znači da su korisnicima dostupni alternativni izvori. Štoviše, tvrdnje da bi se predloženim mjerama za kineske proizvođače zatvorilo tržište nije potkrijepljena, a ne podupiru je ni nalazi ispitnog postupka. Predložene pristojbe izračunane su na temelju provjerenih brojki svih dionika uključenih u predmet. Na temelju razina cijena zabilježenih tijekom razdoblja ispitnog postupka, pristojbama će se samo otkloniti učinak nepoštene i neodržive trgovinske prakse na razinu cijena u Uniji. To što u Uniji postoji samo jedan proizvođač ne znači da je on u dominantnom položaju i nema pokazatelja da bi on taj položaj zloupotrijebio čak i ako ga u budućnosti stekne s obzirom na to da postoje alternativni izvori opskrbe kao što su NRK i Japan. Očekuje se da će nakon uvođenja mjera industrija Unije moći povećati obujam proizvodnje i prodaje na tržištu na kojem je uspostavljeno učinkovito tržišno natjecanje. Cijene koje naplaćuju kineski izvoznici trebale bi se povećati, a smanjit će se njihov sadašnji snažan cjenovni pritisak na industriju Unije na tržištu Unije. Naposljetku, strane nisu uspjele pokazati na koji bi način vremensko podudaranje prodaje proizvodnih pogona Unije i podnošenja zahtjeva moglo utjecati na interese Unije. U svakom slučaju, Komisija smatra da to pitanje ni na koji način ne utječe na procjenu interesa Unije. Smatra se, stoga, da su te tvrdnje neutemeljene.
(3)

Ti posebni računi koje su države članice otvorile u ime Komisije u svrhu polaganja doprinosâ ERF-u trebali bi se voditi bez naknada i kamata do njihova korištenja za plaćanja, čime se izbjegavaju gubici za proračun ERF-a. Primjenom plaćanja naknada ili negativne kamate smanjio bi se proračun ERF-a te bi to dovelo do nejednakog postupanja prema državama članicama. Stoga bi, ako se negativna kamata primjenjuje na račune ERF-a, dotične države članice trebale na njih odobriti iznos jednak iznosu tih negativnih kamata. Budući da neke države članice ne mogu izbjeći financijski učinak obveze odobravanja takvih iznosa negativne kamate na račune ERF-a, primjereno je da Komisija, kada pokriva svoje zahtjeve za plaćanje, ide za time da se taj učinak smanji prioritetnom isplatom svota odobrenih na dotične račune.